Kuldīgas Galvenā bibliotēka

Nodarbība "Atdzimšanas elpas meistarība"
2026-04-11 11:00 - 13:00 (Europe/Helsinki) | Kuldīgas Galvenā bibliotēka 2. stāvs
11. aprīlī plkst. 11.00 Bibliotēkas klusajā lasītavā, vai ja jūsu būs daudz – Mākslas Nama 3. stāvā notiks bezmaksas pirmā iepazīšanās nodarbība “Atdzimšanas elpas meistarībā”.
Nodarbības vadīšu es, Ilze Vanaga – Māksliniece un Atdzimšanas elpas meistarības sertificēta praktiķe.
Šajā ievadnodarbībā es iepazīstināšu jūs ar to kādi ieguvumi ir no apzināta nodoma un apzinātas elpas, kā arī mēs ieskatīsimies stresa arhetipos.
Nodoms un elpa ir radoši instrumenti, kas mums ikvienam ir šūpulī ielikti. Un tie var mums palīdzēt regulēt mūsu nervu sistēmu un palīdzēt mums virzīt mūsu dzīvi tādā virzienā, kurā vēlamies to piedzīvot.
Šīs nodarbības ir paredzētas gan iesācējiem, gan tiem, kas ar elpas praksēm jau ir pazīstami. Tās ir piemērotas māmiņām gaidībās, vai ar tikko dzimušiem mazuļiem. Bērni ir vienmēr aicināti pievienoties, jo viņi ir mūsu lielākie skolotāji.
Atdzimšanas Elpas meistarība ir ļoti maiga, saudzīga un der visiem. Tomēr, ja jums ir bijušas mentālas vai jebkādas citas smagas saslimšanas, lūdzu, vispirms konsultējieties ar savu ģimenes ārstu.
Es pagaidām esmu pirmā šīs elpas tehnikas praktiķe Latvijā, tādēļ droši varu teikt, ka šo elpas stilu jūs neesat mēģinājuši.
Pēc vairāk kā 22 dzīves gadiem Rīgā un Londonā esmu atgriezusies Kuldīgā, savā dzimtajā pilsētā.Radīšanas procesu es vienmēr esmu izjutusi dziļi terapeitisku, transformējošu un kā patiesu satikšanos ar sevi pašu.
Un mans radīšanas process pēdējos 4. gados ir mani aizvedis līdz Atdzimšanas elpas meistarībai, ko studēju Austrālijas skolā “The School of Breathwork”.
Šobrīd, kā sertificēta praktiķe, es no sirds vēlos dalīties šajā brīnišķīgajā un saudzīgajā praksē, zināšanās un es pat teiktu, dzīves ceļā ar jums, lai mēs katrs gan individuāli, gan visi kopā kā sabiedrība piedzīvotu vairāk prieka un harmonijas savā ikdienā un viens otram līdzās esot.

Līdzi jāņem savs jogas paklājiņš, plediņš, rakstāmais un papīriņš.
Iepriekšēja pieteikšanās ir obligāta reģistrējoties šeit:https://docs.google.com/…/1VcvFzlzp1r8sWu1FNkhs…/edit…

Jauku dienu vēlot un uz tikšanos nodarbībā!

Jogas un meditācijas nodarbība kopā ar Catherine Priyadharshini Martin (Chennai, India).
2026-04-10 16:00 - 17:30, 2026-03-28 10:30 - 12:00, 2026-03-21 10:30 - 11:00 | Mākslas nams 3.stāvs

Atmiņu pēcpusdiena "Reiz bija… Kafejnīcas, ēdnīcas un restorāni Kuldīgā"
2026-04-08 17:30 - 19:00 | Mākslas nams 3.stāvs
Mūsdienās Kuldīgas iedzīvotājus un viesus lutina daudzveidīgs kafejnīcu piedāvājums, bet vai atceries, kur agrāk kuldīdznieki baudīja atvēsinošus saldējuma kokteiļus un gardas kūciņas?

Aicinām agrāko laiku kafejnīcu, ēdnīcu un restorānu bijušos darbiniekus, apmeklētājus un ikvienu interesentu uz siltām un garšīgām sarunām par to, kā reiz bija, 8. aprīlī plkst. 17.30 Kuldīgas Galvenās bibliotēkas Mākslas nama 3. stāvā!

Dalīsimies atmiņās, stāstos un, iespējams, atklāsim arī kādu piemirstu garšu.

Nāc un ļaujies nostaļģijai!

Digitālo prasmju pilnveides nodarbība pieaugušajiem "Informācijpratība: mana ikdiena - e-pasts, ziņu portāli, tulkošana"
2026-04-08 15:00 - 16:00 | Mākslas nams 3.stāvs
Kuldīgas Galvenā bibliotēka 8. aprīlī plkst. 15.00 Kuldīgas Mākslas namā piedāvā digitālo prasmju pilnveides nodarbību pieaugušajiem.
Šajā nodarbībā apgūsim būtiskākās digitālās prasmes, kas atvieglo saziņu un informācijas meklēšanu mūsdienu vidē. Praktiski iemācīsimies droši lietot e-pastu, sūtīt ziņas un pievienot pielikumus, kā arī atpazīt aizdomīgas vēstules. Pētīsim populārākos ziņu portālus, mācoties tajos orientēties un kritiski izvērtēt informācijas avotus, lai neapmaldītos plašajā ziņu plūsmā. Tāpat iepazīsim noderīgus tulkošanas rīkus, kas palīdz saprast tekstus svešvalodās vai ērti pārtulkot veselas tīmekļa vietnes. Nodarbības mērķis ir sniegt praktiskus padomus, lai interneta lietošana ikdienā kļūtu vienkāršāka, ātrāka un drošāka ikvienam dalībniekam.

Tikšanās ar dzejnieku un literatūrzinātnieku Kārli Vērdiņu
2026-04-07 12:00 - 13:00 | Kuldīgas Galvenās bibliotēkas 3. stāvs
Kārlis Vērdiņš ir latviešu dzejnieks, literatūrzinātnieks un atdzejotājs, viens no ievērojamākajiem savas paaudzes autoriem. Viņš ir vairāku godalgotu dzejas krājumu autors un LU Literatūras, folkloras un mākslas institūta pētnieks, kura daiļradi raksturo ironija, humors un vērīgs skatījums uz sabiedrību.

Pasākums notiek Valsts kultūrkapitāla fonds projekta “Rakstnieks. Literatūra. Lasītājs” ietvaros.

Mākslinieces Ketijas Krontāles izstāde "Apgleznoto akmeņu stāsti"
2026-04-07 - 2026-04-30 | Kuldīgas Galvenā bibliotēka 2. stāvs
No 7. aprīļa Kuldīgas Galvenās bibliotēkas 2. stāvā apskatāma mākslinieces Ketijas Krontāles izstāde “Apgleznoto akmeņu stāsti”.

Ketija Krontāle ir māksliniece no Rojas, kas aizraujas ar dabas materiālu apgleznošanu, radot skaistus un neparastus mākslas darbus. Izmantotie akmeņi tiek atrasti jūras krastā, un tie savas unikālās formas un faktūras dēļ kļūst par mākslas darbu “audeklu”.

Izstādē iekļautas mazizmēra gleznas, apgleznoti akmeņi un gleznas uz koka ripām pavasarīgās noskaņās.

Laipni aicināti apmeklēt neparasto un skaisto izstādi!

Grāmatu piegāde mājās Kuldīgā dzīvojošiem lasītājiem
2026-04-02 10:00 - 12:00 | Kuldīgas Galvenā bibliotēka
Pieteikšanās līdz 1. aprīlim pa telefonu 25618263.

Tikšanās ar LNB Atbalsta biedrības direktori, tulkotāju, filoloģi, politiķi Kārinu Pētersoni
2026-04-01 16:00 - 17:00 | Kuldīgas Galvenā bibliotēka 2. stāvs
1. aprīlī plkst. 16.00 Kuldīgas Galvenās bibliotēkas 2. stāvā notiks tikšanās ar LNB Atbalsta biedrības direktori, filoloģi un tulkotāju Kārinu Pētersoni sadarbībā ar Latvijas Nacionālo arhīvu.

K. Pētersone “bibliotēkas dēvē par gaismas pilīm un grāmatas – par dvēseles izaugsmes ceļu”, taču šoreiz saruna būs ne tikai par bibliotēkām, grāmatām un lasīšanu kā vērtībām, bet arī par Kārinas tēvu Pēteri Pētersonu, izcilo režisoru, dramaturgu, tulkotāju un sabiedrisko darbinieku.

Šobrīd Kuldīgas Galvenās bibliotēkas 2. stāvā apskatāma Latvijas Nacionālā arhīva izstāde “Pētera Pētersona sapņi un laiks”. Tā atklāj izcilā režisora, dramaturga, tulkotāja un sabiedriskā darbinieka Pētera Pētersona daudzšķautnaino personību, ļaujot ielūkoties viņa mūža veikumā un materiālos no LNA fondiem un Pētera Pētersona ģimenes arhīva.

Kurmāles bibliotēkas pasākumi 2026. gada aprīlī
2026-04-01 08:00 - 2026-04-30 17:00 | Kurmāles bibliotēka
No 15. – 24.aprīlim literārā izstāde angļu rakstniecei Šarlotei Brontē – 210.

Vārmes bibliotēkas pasākumi 2026. gada aprīlī
2026-04-01 - 2026-04-30 | Vārmes bibliotēka
Visu mēnesi – Ķekavas kultūras nama rokdarbu pulciņa “Labieši” ceļojošā izstāde “Purvītim pa pēdām”.
5. aprīlī plkst. 13.00 – Vārmes estrādē “Liepu birzs”, Lieldienu svētki Vārmē “Raibo olu diena”.
24.aprīlī plkst. 17.00 – medijpratības nodarbība senioriem “Viltus ziņas”.

Turlavas bibliotēkas pasākumi 2026. gada aprīlī
2026-04-01 - 2026-04-30 | Turlavas bibliotēka
Visu mēnesi – Arņa Gercāna fotogleznu izstāde “reālā nerealitāte” struktāžas tehnikā.
1. aprīlī plkst. 13.00 Pasākums “Dzīve raiba kā dzeņa vēders”. Jokosim kopā ar Zinu, kas visu zina. Ieeja pasākumā par vienu anekdoti.
No 20. līdz 24. aprīlim Bibliotēku nedēļas ietvaros akcija “Iesaku izlasīt!”. Akcijas laikā tiek atzīmēta lasītāja vismīļākā gada laikā izlasītā grāmata ar īpašu atzīmi “sirsniņa”.

Skrundas bibliotēkas pasākumi 2026. gada aprīlī
2026-04-01 - 2026-04-30 | Skrundas bibliotēka
9. aprīlī plkst. 13:00 – lasītāju tikšanās ar digitālā satura veidotāju, grāmatu blogeri Inesi Poriņu.
14. aprīlī plkst. 15:00 – Bibliotēkas draugu klubiņa tikšanās.
15. aprīlī plkst. 15:00 – “Saglabāt ne tikai atmiņās” – atmiņu stāstu pēcpusdiena par senajām kapsētām. Tikšanās ar virtuālās izstādes “Klusuma stāsti Skrundas pusē” veidotājiem.
18. aprīlī plkst. 11:00 – Ģimeņu rīts bibliotēkā “Grāmatu risks!”

Rudbāržu bibliotēkas pasākumi 2026. gada aprīlī
2026-04-01 - 2026-04-30 | Rudbāržu bibliotēka
Visu mēnesi – Rudītes un Armanda Tiļļu analogo fotogrāfiju izstāde “Rudbārži”.

Rendas bibliotēkas pasākumi 2026. gada aprīlī
2026-04-01 - 2026-04-30 | Rendas bibliotēka
Visu mēnesi – Inutas Dzērves gleznu izstāde “Ziedi”.
23.aprīlī plkst.15.00 – tikšanās ar žurnālisti, rakstnieci Maiju Miglu-Streiču.

Ranķu bibliotēkas pasākumi 2026. gada aprīlī
2026-04-01 - 2026-04-30 | Raņķu bibliotēka
Visu mēnesi – Inutas Dzērves gleznu izstāde “Ziedi’.

Pelču bibliotēkas pasākumi 2026. gada aprīlī
2026-04-01 - 2026-04-30 | Pelču bibliotēka
20. aprīlī Lasītāju kluba “Pelašķis” mēneša tikšanās.

Sermītes bibliotēkas pasākumi 2026. gada aprīlī
2026-04-01 - 2026-04-30 | Sermītes bibliotēka
Visu mēnesi – Rokdarbu izstāde ”No vecmāmiņas puralādes…”.

Kabiles bibliotēkas pasākumi 2026. gada aprīlī
2026-04-01 - 2026-04-30 | Kabiles bibliotēka
Visu mēnesi – Aijas Trokšas suvenīru kolekcijas izstāde “Zābaki un kurpītes”.

Īvandes bibliotēkas pasākumi 2026. gada aprīlī
2026-04-01 - 2026-04-30 | Īvandes bibliotēka
No 13.-30. aprīlim Alises Volanskas gleznu izstāde.
24. aprīlī plkst. 13:00 tikšanās ar Alisi Volansku “Padure atmiņās un zīmējumos.” Sirsnīga tikšanās, kurā atdzīvosies Padures stāsti, atmiņas, zīmējumi, kas vedīs cauri laikam – no senajām dienām līdz pat mūsdienām.

Gudenieku bibliotēkas pasākumi 2026. gada aprīlī
2026-04-01 - 2026-04-30 | Gudenieku bibliotēka
Visu mēnesi – literārā izstāde – rakstniekam, tulkotājam, grāmatizdevējam Ernestam Birzniekam-Upītim – 155
Visu mēnesi – literārā izstāde “Dārza darbi” – dārza darbu grāmatu un seriālizdevumu izstāde.

Ēdoles bibliotēkas pasākumi 2026. gada aprīlī
2026-04-01 - 2026-04-30 | Ēdoles bibliotēka
No 13.-30. aprīlim Alises Volanskas gleznu izstāde.

Nīkrāces bibliotēkas pasākumi 2026. gada aprīlī
2026-04-01 - 2026-04-30 | Nīkrāces bibliotēka
Visu mēnesi – literārā izstāde – Krāsainās Lieldienas.
13. aprīlī – Lasītāju kluba tikšanās.

Lasītāju kluba tikšanās
2026-03-31 16:00 - 17:30 | Kuldīgas Galvenā bibliotēka

Literatūras diskusiju klubs PLAUKTs
2026-03-26 19:00 - 21:00 | Platforma ZOOM

Metodiskā diena
2026-03-26 | Kuldīgas Galvenā bibliotēka
Bibliotēka apmeklētājiem slēgta.

Tikšanās ar novadnieku, uzņēmēju, mūziķi Arti Rozīti
2026-03-25 14:30 - 15:30 | Mākslas nams 3.stāvs
Pasākumā būs iespēja tuvāk iepazīt mūsu novadnieku — viņa bērnību, skolas laiku, darbošanos mūzikā un uzņēmējdarbībā.

Tā kā Artis Rozītis ir mācījies Kuldīgas Viļa Plūdoņa ģimnāzijā, pasākums veltīts šīs skolas audzēkņiem, bet uz to gaidīti arī citi interesenti.
Pasākuma norise pārcelta uz Kuldīgas Galvenās bibliotēkas Mākslas nama 3.stāvu!

Tikšanās ar grāmatas "Viņa grib visu" autori Lauru Čakli
2026-03-20 17:00 - 18:00 | Kuldīgas Galvenā bibliotēka
20. martā plkst. 17.00 Kuldīgas Galvenās bibliotēkas 2. stāvā notiks tikšanās ar novadnieci un grāmatas “Viņa grib visu” autori Lauru Čakli.

Laura Čakle, arī skolotāja, simtprocentīga kuldīdzniece, amatierteātra aktrise un sieviete, kura brīvbrīžos mēdz domāt par to kā būtu, ja būtu, par sevi saka: “Šķiet, aktiermāksla ievij sevī ikkatru mirkli. Jo dzīve taču esot kā teātris, atliek vien spēlēt to lomu, kuras tēlam viss beidzas “ilgi un laimīgi”.”

Tiekamies bibliotēkā!

Klātienes nodarbība ikvienam "Drošs un noderīgs internets"
2026-03-17 15:00 - 16:00 | Mākslas nams 3.stāvs
Nodarbība būs divās daļās:
1. daļa (30 min.) Karjeras konsultante Santa Hemminga un nodarbinātības organizatore Evita Priežkalne-Vecvagare no Nodarbinātības valsts aģentūras stāstīs par NVA pakalpojumiem E – vidē karjerai un nodarbinātībai.
2. daļa (aptuveni 30. min) Datortīklu un sistēmu administrators un mūžizglītības skolotājs Jānis Saussērdis.
Šajā klātienes nodarbībā uzzināsiet, kā internetu izmantot ne tikai droši, bet arī gudri un praktiski ikdienas dzīvē. Sarunas laikā apskatīsim biežākos drošības riskus internetā – krāpnieciskus e-pastus, viltotas mājaslapas, paroles drošību un citus digitālos draudus, ar kuriem var sastapties ikviens.
Papildus drošībai iepazīstināšu ar dažādām noderīgām interneta vietnēm un rīkiem, kas var palīdzēt ikdienā – informācijas meklēšanā, saziņā, dokumentu sagatavošanā, pakalpojumu izmantošanā un citās praktiskās situācijās.
Nodarbībā dalīšos arī ar savu personīgo pieredzi, praktiskiem piemēriem un vienkāršiem padomiem, kas palīdzēs justies drošāk digitālajā vidē un izmantot internetu kā palīgu, nevis sarežģījumu.
Nodarbība paredzēta ikvienam, kurš vēlas labāk izprast internetu, iemācīties izvairīties no biežākajiem riskiem un atklāt noderīgus digitālos rīkus ikdienas dzīvē.
Pasākums notiks Digitālās nedēļas ietvaros. Iepriekšēja reģistrācija šeit: https://forms.gle/rRjqrMWR56oAD6eJ9
